b'\n_START_ARTICLE_\nRudolf Jakob Camerer\n_START_SECTION_\n\xc5\xbdivljenje in delo\n_START_PARAGRAPH_\nSvoj \xc5\xa1tudij je Camerer za\xc4\x8del na Univerzi v rodnem T\xc3\xbcbingenu in ga nadaljeval na Nizozemskem, v Angliji in Franciji. Po vrnitvi v rojstni kraj je leta 1688 postal direktor Botani\xc4\x8dnega vrta kjer je pri\xc4\x8del s svojimi raziskavami pri razmno\xc5\xbeevanju rastlin. Prag svoje univerze je znova prestopil v letu 1689, ko je postal profesor na fakulteti za fiziko ter leta 1695 izredni profesor na fakulteti za medicino._NEWLINE_S svojimi raziskavami razmno\xc5\xbeevanja rastlin je dokazal obstoj spolnega razmno\xc5\xbeevanja tudi pri rastlinah. Leta 1694 je izdal svojo knjigo z naslovom O spolnem \xc5\xbeivljenju rastlin (De sexu plantarum epistola). V njej je prvi\xc4\x8d predstavil mo\xc5\xa1ke in \xc5\xbeenske spolne organe ter na\xc4\x8din oplojevanja rastlin.'